65α. ΑΠΟΦΑΣΗ ΠΡΟΕΔΡΟΥ ΤΗΣ ΒΟΥΛΗΣ Αριθ. 7573 της  21-21 Δεκ.1993 (ΦΕΚ Β΄914) Σύσταση θέσεων αποσπασμένων ή μετακλητών υπαλλήλων για την εξυπηρέτηση της Γενικής Γραμματείας της Βουλής. Έχοντας υπόψη: 1.Τις διατάξεις των άρθρων 65 παρ. 6 και 103 παρ. 6 του Συντάγματος και τις διατάξεις του άρθρου 11 παρ. 4 του κανονισμού της Βουλής (Μέρος Κοινοβουλευτικό), 2.Τις διατάξεις του άρθρου 35 εδαφ. ε΄ του Κανονισμού της Βουλής (Μέρος β΄- Προσωπικό, ΦΕΚ 146/Α/80), που προστέθηκαν με το άρθρο 3 της από 25.11.93 απόφασης της Ολομέλειας της Βουλής (ΦΕΚ 202/Α/3.12.93), καθώς και τις διατάξεις των άρθρων 32 παρ. 3-5 και 6 εδαφ. δ΄ και 38 του ίδιου Μέρους, στις οποίες παραπέμπουν, (Μετά τη σελ. 192,792(α) Σελ. 192,793 Τεύχος 1320 Σελ. 61 Βουλή 1.Ζ.δ.65α 3.Τις διατάξεις των άρθρων 1, 2 παρ. 1 εδαφ. Δ΄5, 34, και 149 του Κανονισμού της Βουλής (Μέρος β΄Προσωπικό), 4.Τις διατάξεις του άρθρου 35 εδαφ. α΄ του προαναφερόμενου Μέρους του Κανονισμού της Βουλής, όπως αντικαταστάθηκαν με το άρθρο 5 της από 14.5.91 απόφασης της Ολομέλειας της Βουλής (ΦΕΚ 82/Α/91), 5.Τις διατάξεις των άρθρων 25 παρ. 2 και 30 παρ. 9 του Ν. 1558/85, στις οποίες παραπέμπουν οι προαναφερόμενες στην παρ. 2 διατάξεις, 6.Τις αρμοδιότητες του Γενικού Γραμματέα της Βουλής, που απορρέουν από τον Κανονισμό της Βουλής και ειδικότερα από τις διατάξεις του άρθρου 5 του β΄ Μέρους αυτού, σε συνδυασμό με το ωράριο λειτουργίας των Υπηρεσιών της Βουλής και πέραν των μεταμεσονύκτιων ωρών που λήγουν οι εργασίες της Βουλής, αποφασίζουμε: 1.Συνιστώνται στη Γενική Γραμματεία της Βουλής των Ελλήνων για την εξυπηρέτηση του Γραφείου του Γενικού Γραμματέα, κατά την εκτέλεση των κατά τις κείμενες διατάξεις αρμοδιοτήτων του, τρεις (3) θέσεις, που θα πληρούνται με υπαλλήλους διοικητικών καθηκόντων. 2. Κάθε μία από τις θέσεις αυτές, μπορεί να καλύπτεται είτε από αποσπώμενο υπάλληλο του Δημοσίου ή Νομικών Προσώπων του Δημόσιου Τομέα, όπως είναι οριοθετημένος κάθε φορά, είτε από μετακλητό υπάλληλο, οπότε και θα βεβαιώνεται επί της σχετικής πράξης διορισμού η ύπαρξη της απαιτούμενης για την αντιμετώπιση της δαπάνης πίστωσης. 3.Η επιλογή για την πλήρωση της κάθε θέσης, με αποσπώμενο ή μετακλητό υπάλληλο, θα προσδιορίζεται κάθε φορά με τη σχετική πρόταση του Γενικού Γραμματέα. 4.Η έναρξη της απόσπασης ή της υπαλληλικής, προκειμένου περί μετακλητού υπαλλήλου σχέσης, θα αρχίζει από της ημερομηνίας της σχετικής πρότασης του Γενικού Γραμματέα, βεβαιουμένης αρμόδια, με την προϋπόθεση ότι, στη δεύτερη περίπτωση, θα εκδίδεται η πράξη διορισμού και θα βεβαιώνεται η ανάληψη υπηρεσίας αυθημερόν. 5.Η άρση της απόσπασης ή η λύση της υπαλληλικής σχέσης των κατεχόντων τις θέσεις αυτές, θα επέρχεται είτε σύμφωνα με τις διατάξεις του άρθρου 32 παρ. 3 του κανονισμού της Βουλής (μέρος β΄Προσωπικό), είτε αυτοδίκαια από της λήξης της θητείας, σύμφωνα με τις διατάξεις του άρθρου 38 παρ. 3 του προτείναντος Γενικού Γραμματέα. 6.Σε περίπτωση επιλογής πλήρωσης των θέσεων με μετακλητό υπάλληλο, οι θέσεις διαβαθμίζονται με τους, κατά τον Κανονισμό της Βουλής, βαθμούς Τμηματάρχη Α΄- Β΄(4ος – 5ος). Σελ. 192,794 Τεύχος 1320 Σελ. 62 7.Στους κατά τα ανωτέρω καταλαμβάνοντες τις θέσεις αυτές, ισχύουν οι διατάξεις περί ιεραρχίας, ανάλογα με το βαθμό που κατέχουν είτε ως αποσπώμενοι είτε ως μετακλητοί. 8.Τα ειδικότερα καθήκοντα θα προσδιορίζονται κάθε φορά, με εσωτερικές εγκυκλίους, από το Γενικό Γραμματέα της Βουλής ανάλογα με τις υφιστάμενες ανάγκες. 9.Από τις διατάξεις της παρούσας δεν προκαλείται δαπάνη σε βάρος του Προϋπολογισμού Δαπανών της Βουλής των Ελλήνων.